Chiquitas historie går tilbake til 1870 da sjøkaptein Lorenzo Dow Baker kjøpte 160 bunter med bananer i Jamaica og på 11 dager befordret dem til Jersey City, hvor han solgte dem med profitt. I 1885 stiftet Baker et partnerskap med investorer og kalte det Boston Fruit Company. Dette partnerskapet ble slått sammen med et jernbaneselskap – som hadde plantet bananer langs skinnene for å frembringe inntekter – i 1899 til United Fruit Company. Dette selskapet endret navn til Chiquita Brands International Inc. i 1984 da det ble kjøpt av American Financial Group.